**YOUCAT for Kids – Hefte D – Samling 2, Økt 2**

**Hovedtema:** Trosbekjennelsen

**Øktens tema:** Troen gjennom kirkehistorien

**Læringsmål**

* Å begynne få litt bedre innsikt i hva kirkehistorie er.
* Å lære litt om de første kristne.
* Omfatter spørsmål 13 – 63 YOUCAT for Kids, men her brukes ikke YOUCAT-boka.

**En kort oversikt over gjennomføringen:**

1. Opprop, samtale, og kanskje litt lek/noe morsomt/sosialt\*
2. Tidslinjen: Kirkens historie og de første kristne
3. Dagens Person: **Paulus**
4. Et rollespill: Paulus sin omvendelse

\*Evt. spare det sosiale/lek til slutt i økten, eller du ser at de har nok aktivitet via rollespillet.

**Du trenger:**

* **\***Lekeforslag: Sola skinner på (<https://dramaovelser.com/ringvelser/sola-skinner-p>) eller velg leker herfra: <https://kfuk-kfum.no/ressurser/lek>
* Bibeltidlinjen ([Bibelselskapet | Tidslinjen](https://bibel.no/tidslinjen)) og en kirkehistorisk tidslinje (ressurs kommer)
* De første kristne (film): <https://www.youtube.com/watch?v=m8YUeVErcD4>
* Ressurs om Paulus (R)
* Rollespill om Paulus sin omvendelse (R)

**Gjennomføringen av økten**

1. **Opprop og samtale (tema) – Evt. en lek\***

Hvis dere allerede har gjennomført hele eller deler av økt 1, er det naturligvis ikke noe poeng å ha opprop og å høre om de har noe å fortelle siden sist. Det er likevel ikke sikkert dere har tid til å gjennomføre begge økter, og da er det lurt at man får barna i tale hver gang man samles. Det er en oppvarming til det å skulle delta i selve øktens tema og ved å be dem fortelle om helt hverdagslige ting, eller ting de har opplevd. Jobb litt med å få de av barna som er litt stille i prat. Kanskje er denne gjengen (katekesegruppa di) litt for gamle til å leke *Sola skinner på* (R)-?

Istedenfor en lek kan du også bare nevne ting noen kan ha opplevd eller gjort siden sist. Be dem rekke opp handa dersom det du sier gjelder dem. Du kan stille slike spørsmål som «Har noen vært på kino siden sist?», «Har noen gjort noe gøy?», eller bare «Har noen laget noe digg (god) mat hjemme siden vi sist møttes?». Og kanskje: «Hva lagde dere da?». Det viktigste her er at barna får pratet litt om hva de har gjort eller opplevd; at de «varmer opp» til å tørre å delta samtaler om øktens tema senere.

Hvis du ønsker å leke en lek, men ikke synes «Sola skinner på» passer, kan du gjerne velge en lek fra KFUK/KFUMs leke-side eller fra vår lekebank på blilys.no (R). Kanskje velger dere å leke noe til slutt, eller det kan hende det er nok med rollespillet som aktivitet til denne økten.

Pass på å fortelle litt om hva dere skal snakke om i denne økta: kirkehistorie og Paulus. Still gjerne følgende spørsmål (som de svarer på uten å få noen fasit. Fasiten kommer jo snart her 😊):

* Hva er kirkehistorie?
* Hvem var Paulus?
1. **Kirkehistorien og de første kristne**

I ressursene til denne økten på blilys.no ligger en kort forklaring på hva kirkehistorie er, og du finner en kort oversikt over noen av de viktigste hendelsene i kirkehistorien (med korte forklaringer). Her finner du også litt informasjon om de første kristne.

Se gjerne den korte filmen om De første kristne (R, «Historien om den første menighet»).

1. **Paulus – Hvem var han og hvorfor var han så viktig?**

Hvis dere allerede har sett noen av Bibelprosjekt-kortfilmene fra Apostlenes gjerninger, så hørte dere en del om Paulus der. Har dere ikke sett disse, så se gjerne denne episoden: <https://www.youtube.com/watch?v=oXq34K1fiV0>

På blilys.no finner du også en ressurs som du gjerne må skrive ut og dele ut til barna mens du gjennomgår, eller kanskje vise på en skjerm.

1. **Rollespill: Saulus forfølgeren blir forkynneren, menighetsdanneren og bibelforfatteren Paulus**

Nå er det barnas tur til å «act out» historien om Paulus. Dette er en ganske dramatisk historie! Deler av historien (som bla. inneholder Paulus sin omvendelse) ligger på blilys.no (R).

**HELT TIL SLUTT:** Vurder om dere *nå* trenger en lek. Se hva som sto av forslag i punkt 1 til dette 😊